***Հավելված***

***Հայաստանի Հանրապետության Վայոց ձոր մարզի   
Ջերմուկ համայնքի ավագանու***

***Հուլիս 2025թ***

***թիվ -Ն որոշման***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՅՈՑ ՁՈՐ ՄԱՐԶԻ ՋԵՐՄՈՒԿ ՀԱՄԱՅՆՔԻ***

***2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ***

***Համայնքի եկամուտները շարադրող մաս***

Ջերմուկ համայնքի 2026 թվականի բյուջեի կանխատեսումը կատարվում է եկամուտների և ծախսերի հավասարակշռության սկզբունքի հիման վրա:

Կանխատեսվող ծառայությունների քանակը և որակը հիմնականում կախված են կանխատեսվող եկամուտների ծավալից, ելակետային տվյալների բազաների ճշգրտումներից , ՀՕ-ում հարկային եկամուտների դրույքաչափերի փոփոխություններից, առկա տնտեսական պայմաններից, մասնավորապես՝ գործող գներից,գնաճից և սղաճից:

Համայնքի բյուջեի ցուցանիշների աճի դինամիկան ներկայացված է ստորև.

**Ջերմուկ համայնքի բյուջեի վարչական մասի պլանային ցուցանիշները**

**2024-2026 թվականներին**

հազար դրամ

|  |  |  |  |  |
| --- | --- | --- | --- | --- |
| **Ցուցանիշ** | **2022 թվական** | **2023 թվական** | **2025 թվական** | **2025 թվական** |
| **Եկամուտներ** | 642,402.7 | 585,344.7 | 688,483.5 | 792,959.9 |
| **Ծախսեր** | 617,313.8 | 617,313.8 | 732,450.7 | 877,081.5 |

Ցուցանիշների նման աճը եկամտային մասում պայմանավորված է բյուջեի հավաքագրումների մակարդակի բարձրացման կայուն միտումով, որոնք ուղղվում են ծախսերի արդյունավետ օգտագործմանը:

**Ջերմուկ համայնքի բյուջեի վարչական մասի փաստացի ցուցանիշները**

**2022-2024 թվականներին**

հազար դրամ

|  |  |  |  |
| --- | --- | --- | --- |
| **Ցուցանիշ** | **2022 թվական** | **2023 թվական** | **2024 թվական** |
| **Եկամուտներ** | 586,164.4 | 597,226.4 | 703,547.5 |
| **Ծախսեր** | 577,738.3 | 585,227.3 | 663,393.1 |

Համայնքի բյուջեի սեփական եկամուտների /առանց պետբյուջեից ստացված պաշտոնական դրամաշնորհների և պետության կողմից համայնքներին պատվիրակված լիազորությունների ֆինանսավորման համար ստացվելիք հատկացումների/ փաստացի հավաքագրված ծավալների 2022-2024 թվականների դինամիկան, ներկայացված է հետևյալ աղյուսակում, որը վկայում է սեփական եկամուտների աճն ու կայունացումը:

հազար դրամ

|  |  |  |  |
| --- | --- | --- | --- |
| **Ցուցանիշ** | **2022 թվական** | **2023 թվական** | **2024 թվական** |
| **Եկամուտներ** | 382,345.7 | 437,320.0 | 417,489.2 |

Եկամուտների կանխատեսման գործընթացը իրականացվել է բյուջետային գործընթացը կարգավորող օրենսդրության օրենսդրական դաշտի՝ Հայաստանի Հանրապետության բյու­ջե­տա­յին հա­մակարգի մասին, Տեղական ինքնակառավարման մասին, Պետական տուրքի մա­սին, Տեղական տուրքերի և վճարների մասին, Անշարժ գույքի հարկի, Փոխադրա­մի­ջոցների գույքահարկի, Ֆինանսական համահարթեցման մասին, Համայնքի բյուջեի եկա­­մուտները նվազեցնող՝ Հայաստանի Հանրապետության օրենքների կիրարկման արդ­յուն­­քում համայնքի բյուջեի եկամուտների կորուստները պետության կողմից փոխհատուցելու կար­­գի մասին, Աղբահանության և սանիտարական մաքրման մասին, «Ավտոտրանսպոր­տային միջոցների կայանատեղերի տեղական վճարի մասին», իսկ խոշորացման արդյունքում ձևավորված համայնքների մասով նաև «Հայաստանի Հանրապետության վարչատարածքային բաժանման մասին», «Հանրային ծառա­յության մասին» և «Համայնքային ծառայության մասին» ՀՀ օրենքների, դրանցից բխող նորմա­տիվ ակտերի (մասնավորապես, ՀՀ պե­տական բյուջեից տեղական ինքնակառավարման մարմին­ներին վարկերի հատկացման, ՀՀ պետական բյուջեի երաշխավորագրերի տրամադրման կարգերը հաստատելու մասին ՀՀ կառավարության համապատասխան որոշումների, ՀՀ ֆինանս­ների նախարարի հրամանների) դրույթներից և պահանջներից ել­նե­լով:

Բյուջեի մուտքերի կանխատեսումները կատարելիս հաշվի են առնվել մուտքերի առումով բյուջեի եկամտային մասի ապառքները,առկա ապրանքների բռնագանձման հայցապահանջները։ Համայնքի միջնաժամկետ ծախսերի ծրագրի 2026 թվականի բյուջեի /վարչական մասի/ նախագծում եկամուտների ընդհանուր գումարը կանխատեսվել է 838,601.1 հազար դրամ, որը 5.6 %-ով գերազանցում է 2025 թվականի հաստատված բյուջեի ցուցանիշը և 19.2%-ով կամ 135,053.5 հազար դրամով ավել է 2024 թվականի փաստացի հավաքագրված եկամուտներից: Կանխատեսված նախագծի եկամուտների ընդհանուր ծավալում սեփական եկամուտները կազմում են 501,626.3 հազար դրամ, որը 9.5%-ով գերազանցում է 2025 թվականի ճշտված 457,758.0 հազար դրամը, իսկ 2024 թվականի փաստացի հավաքագրված եկամուտներից ավել է 19.3 %-ով կամ 81,261.9 հազար դրամով:

Նախագծով կանխատեսված եկամուտների հիմնավորումը և համեմատական վերլուծությունն առավել հստակ կլինի դրանք առանձին եկամտատեսակների տեսքով ներկայացման պարագայում՝

Հարկեր և տուրքեր՝ 2026 թվականի հարկային եկամուտները և տուրքերը ծրագրելիս օգտագործվել են մակրոտնտեսական այն ցուցանիշների կանխատեսումները, որոնք էական ազդեցություն ունեն առանձին հարկատեսակների հարկման բազայի ձևավորման վրա։ Ցուցանիշների կանխատեսման համար հիմք են ընդունվել նախնական վերլուծությունները, կիրառման առաջարկված մոտեցումները և հաշվարկները, ինչպես նաև Հայաստանի Հանրապետության հարկային օրենսգիրքը, «Տեղական տուրքերի և վճարների մասին» Հայաստանի Հանրապետության օրենքները: Պետական տուրքերի գծով բյուջետային մուտքերի կանխատեսումները կատարվել են՝ ըստ նախորդ տարիների փաստացի հավաքագրումների միտումների՝ գծային մեթոդաբանությամբ, հաշվի առնելով Հայաստանի Հանրապետության օրենսդրության մեջ կատարված առանձին փոփոխություններն ու լրացումները, ինչպես նաև պետական տուրքի յուրաքանչյուր տեսակի առանձնահատկությունները:

Հարկային եկամուտները և տուրքերը 2026 թվականի համար նախագծով կանխատեսվել են 174,770.5 հազար դրամ՝ նախորդ տարվա ի սկզբանե հաստատված 143,826.5 հազար դրամի դիմաց, ինչը ավել է 2024 թվականի փաստացի հավաքագրված ցուցանիշից 33,110.2 հազար դրամով և շուրջ 23.3 %-ով:

Պաշտոնական դրամաշնորհներ Հայաստանի Հանրապետության համայնքների բյուջեներին <<Ֆինանսական համահարթեցման մասին>> Հայաստանի Հանրապետության օրենքով դոտացիաներ տրամադրելու նպատակով>> Հայաստանի Հանրապետության 2026 թվականի պետական բյուջեի մասին>> Հայաստանի Հանրապետության օրենքով նախատեսված հատկացումներով նախատեսվել են 329,327.8 հազար դրամ, որը 2025 թվականի հաստատված ցուցանիշից ավել է 21,988.9 հազար դրամով կամ 7.1 %-ով, իսկ 2024 թվականի փաստացի ստացված ցուցանիշից 67,084.3 հազար դրամով կամ 26.6%-ով ավել:

- Պետական բյուջեից ընթացիկ ծախսերի ֆինանսավորման նպատակային հատկացումների /սուբվենցիաների/ գծով նախատեսվել է 7,647.0 հազար դրամ:

-Պետական բյուջեից կապիտալ ծախսերի ֆինանսավորման նպատակային հատկացումների(սուբվենցիա) գծով համաձայան համայնքի հնգամյա զարգացման ծրագրի կանխատեսվել է 108,961.9 հազար դրամ։

Այլ եկամուտների գծով բյուջետային մուտքերի կանխատեսումը 2026 թվականի համար նախատեսվել է 326,855.8 հազար դրամ, մասնավորապես գույքի վարձակալական վճարների կանխատեսումները, որոնք այլ եկամուտների մեջ տեսակարար կշռով կազմում 70% կամ 228,704.0 հազար ՀՀ դրամ, պլանավորման համար հիմք են ընդունվել նախնական վերլուծությունները, գործող պայմանագրերը՝ հաշվարկները, Հայաստանի Հանրապետության հարկային օրենսգիրքով անշարժ գույքի հարկի նկատմամբ սահմանված դրույքաչափերն ու գործակիցները / հավելեմ, որ անշարժ գույքի հարկի դրույքաչափերի փոփոխություններով պայմանավորված՝ լուծվել են գործող պայմանագրեր, բայց և կնքվել են նորերը/ :

Այլ եկամուտների մեջ հաջորդ եկամտատեսակը վարչական գանձումներն են 90,138.4 հազար ՀՀ դրամ, որը տեսակարար կշռով այլ եկամուտների մեջ կազմում է 27.6 %: Վերջիններս հավաքագրվում են համայնքային կազմակերպությունների կողմից մատուցվող ծառայությունների դիմաց որպես տեղական վճարներ և փոխհատուցման սկզբունքով վերադարձվում են համապատասխանաբար նույն կազմակերպություններին՝ հիմնարկի պահպանման ծախսերի ֆինանսավորման համար:

Այլ եկամուտների կազմում հաշվառվող առանձին եկամտատեսակների գծով 2026 թվականի մուտքերը կանխատեսվել են՝ հաշվի առնելով դրանց առանձնահատկությունները, նախորդ տարիների մուտքերի հավաքագրման միտումները, ինչպես նաև ընթացիկ տարվա անցած ժամանակահատվածի փաստացի մուտքերը, կնքված պայմանագրերը և ապառքները:

**Համայնքի ծախսային քաղաքականությունը շարադրող մաս**

Արդյունքները, որոնց համայնքը ցանկանում է հասնել համայնքի կողմից իրականացվելիք ծրագրերի շրջանակներում ծախսեր կատարելու միջոցով.

Համաձայն Տեղական ինքնակառավարման մասին Հայաստանի Հանրապետության օրենքի՝ ստորև ներկայացված են համայնքի պարտադիր խնդիրները.

1. ***Նախադպրոցական կրթության և արտադպրոցական դաստիարակության կազմակերպումը․***

Նախադպրոցական տարիքի բոլոր երեխաների ընդգրկվածության ապահովում նախադպրոցական ուսումնական հաստատություններում՝ ավելացնելով խմբասենյակների թիվը, նորոգելով մանկապարտեզները և կառուցելով նոր մանկապարտեզներ, գյուղերում ներդնելով այլընտրանքային նախադպրոցական կրթության անվճար ծառայություններ և ստեղծելով հնարավորություններ՝ կրթության և զարգացման առանձնահատուկ պայմանների կարիք ունեցող երեխաների համար։

Նախադպրոցական կրթության որակի բարելավում՝ վերապատրաստումներ, մասնագիտական փորձի փոխանակումներ կազմակերպելու միջոցով, սահմանելով դաստիարակի որակավորման տարակարգերի չափորոշիչներ, հնարավորություն ընձեռնելով երկարամյա փորձ ունեցող դաստիարակի օգնականներին մասնագիտական կրթություն ստանալու և աշխատանքային առջընթացի համար։

Արտադպրոցական կրթության որակի բարելավում հաստատություններում՝ պարապմունքների կազմակերպման ժամանակակից մեթոդների կիրառման, վերապատրաստումների, փորձի փոխանակման ծրագրերի, որակավորման տարակարգերի չափորոշիչներ սահմանելու և բարձր առաջադիմություն ունեցող լավագույն սաներին՝ բարձրագույն մասնագիտական նպատակային կրթություն ստանալու և աշխատանք ապահովելու միջոցով։

Ակումբ-գրադարանների տեխնիկական վերազինման և կենսաթոշակի անցած մասնագետների միջոցով արտադպրոցական կրթության հասանելիության ապահովում այն բնակավայրերի երեխաների համար, որտեղ չկան արտադպրոցական հաստատություններ։

***2) Համայնքում մարզական կյանքի կազմակերպումը, ֆիզիկական կուլտուրայի և առողջ ապրելակերպի խրախուսումը․***

Սպորտի և առողջ ապրելակերպի խթանում՝ արդիականացված և միջազգային չափորոշիչներին համապատասխանեցված Դավիթ Համբարձումյանի անվան մանկապատանեկան մարզադպրոցի դահլիճը, աթլետիկայի մարզադպրոցի համար նոր շենքի առկայություն, արդիականացված և վերազինված մարմնամարզության մարզադպրոց, մարզադպրոցի մանկավարժական անձնակազմի համար սահմանված որակավորման տարակարգերի չափորոշիչներ, ձեռքբերված ժամանակակից վազքուղի, բասկետբոլի պրոֆեսիոնալ ակումբի առկայություն, տարբեր մարզաձևերից կազմակերպված մրցաշարեր, քաղաքի բոլոր թաղամասերում և մի շարք գյուղերում կառուցված բազմաֆունկցիոնալ խաղահրապարակներ, խաղադաշտեր, տեղադրված մարզասարքեր և այլն։

1. ***Համայնքի մշակութային կյանքի կազմակերպումը․***

Մշակութային ավանդույթների ընդգրկվածության պահպանում, զարգացում և ապահովում՝ մշակույթի կենտրոնների նյութատեխնիկական բազայի արդիականացմամբ, վերազինմամբ և կահավորմամբ, համայնքային, միջհամայնքային և համապետական փառատոնների և միջոցառումների կազմակերպմամբ, բոլոր բնակավայրերում մշակութային օջախների բարեկարգմամբ , ինչպես նաև ազգային արժեքները ներկայանալի դարձնելու միջոցով։

Գրադարանների հետ կապի աշխուժացում և ավելի ամրապնդում՝ համալրելով գրադարանների գրքային ֆոնդը, ստեղծել գրադարանային գրավիչ միջավայր, ապահովել և խթանել գրադարանների աշխատակիցների մասնագիտական կարողությունների, պատրաստվածության ու որակավորման բարձրացմանը:

4) ***Համայնքի երիատասարդության խնդիրների լուծմանն ուղղված ծրագրերի և միջոցառումների կազմակերպումը․***

Համայնքում երիտասարդության ակտիվության բարձրացում և պահպանում՝ ապահովելով երիտասարդության ռազմավարական ծրագրերի հետևողական իրականացումը, համայնքի կառավարման և որոշումների կայացման հարցում երիտասարդների ակտիվ մասնակցության խթանումը, երիտասարդական փառատոնների կազմակերպումը և հավաքների կազմակերպման աջակցությունը, երիտասարդական ակումբների /հայրենասիրական, մարզական, ինտելեկտուալ/ հիմնումը /հիմնման աջակցությունը/, մարզական և մշակութային միջոցառումներին երիտասարդ ընտանիքների մասնակցության խթանումը, միջհամայնքային երիտասարդների համագործակցությունը։

***5) Համայնքի բնակչության սոցիալական պաշտպանությունը, համայնքում ծնելիության և բազմազավակության խթանումը (տեղական սոցիալական ծրագիր).***

Բնակիչների ավելի բարեկեցիկ կյանքի ապահովում՝ խոցելի ընտանիքների հասցեական և թիրախավորված աջակցության, համայնքային սոցիալական աշխատանքի խթանման միջոցով առավել խոցելի ընտանիքների կարիքներին արձագանքման, խոցելի ընտանիքների տնտեսական դիմակայունության բարձրացման, հաշմանդամություն ունեցող անձանց աշխատանքի հնարավորության և սոցիալ հոգեբանական ծառայությունների ընդլայնման, սոցիալական ոլորտի գործընկերների հետ համատեղ սոցիալական ծրագրերի մշակման և իրականացման, համայնքային մակարդակում երեխաների պաշտպանության ցանցի հիմնման և կանոնավոր գործունեության ապահովման, Ջերմուկ համայնքում նոր սոցիալական ծառայությունների կենտրոնների կառուցման , ընդլայնման և մասնագետների կարողությունների զարգացման, Արցախից տեղահանված ընտանիքների լիարժեք ինտեգրման, տնտեսական կայունության և սոցիալ հոգեբանական աջակցության տրամադրման միջոցով։

***6) Համայնքում գյուղատնտեսության զարգացման խթանումը․***

Գյուղատնտեսության զարգացման ապահովում՝ համայնքի գյուղական բնակավայրերում ոռոգման և խմելու ջրերի հին համակարգերի հիմնանորոգման, նոր համակարգերի ստեղծման, ավանդական գյուղատնտեսության զարգացմանն ուղղված ծրագրերի իրականացման աջակցության և ժամանակակից տեխնոլոգիաների կիրառմամբ գյուղատնտեսության զարգացման աջակցությամբ՝ փոքր և միջին խելացի անասնաշենքերի կառուցման կամ վերակառուցման, տոհմային խոշոր եղջերավոր կենդանիների ձեռքբերման, ինտենսիվ պտղատու այգիների և հատապտղանոցների ստեղծման և փոքր, միջին ու մեծ ջերմոցների ստեղծման միջոցով։

***7) Համայնքում զբոսաշրջության զարգացման խթանումը․***

Զբոսաշրջության զարգացման ՝ զբոսաշրջային ենթակառուցվածքների ստեղծման աջակցության, գյուղերը զբոսաշրջային տեսանկյունից ավելի գրավիչ դարձնելու, պատմամշակութային հուշարձանների և կոթողների պահպանության աջակցության նպատակով շահագրգիռ կողմերի հետ համագործակցության, զբոսաշրջության զարգացմանն ուղղված ծրագրեր իրականացնող կազմակերպությունների և անհատների հետ համագործակցության, օդանավակայանի գործարկման համար շահագրգիռ կողմերի հետ համագործակցության միջոցով։ Զբոսաշրջության զարգացումը առավել կարևոր և հիմնավոր խնդիր է ՋԵրմուկ համայնքի համար՝ տուրիստական և զոսաշրջային կենտրոն:

***8) Համայնքի շրջակա միջավայրի պաշպանություն և կոմունալ ծառայություններ, որն իր մեջ ներառում է***

համայնքի բնակավայրերի կառուցապատումը, բարեկարգումը և կանաչապատումը, համայնքի աղբահանությունը և սանիտարական մաքրումը, կոմունալ տնտեսության աշխատանքների ապահովումը, համայնքի բազմաբնակարան շենքերի և արտաքին լուսավորության համակարգի սպասարկումը, համայնքային գերեզմանատների պահպանումը և գործունեության ապահովումը, համայնքային ճանապարհային ենթակառուցվածքների պահպանումը և շահագործումը , համայնքային գույքի կառավարումը․

***Համայնքի բարեկարգ տեսքի ապահովում՝***

հիմնանորոգելով Վազգեն Սարգսյանի և Ազատամարտիկների անվան զբոսայգիներն ու քաղաքային այգին՝ կառուցվելու և տեղադրվելու են խաղահրապարակներ, զբոսաշրջությունը խթանող և գրավիչ դարձնելու համար ենթակառուցներ, բազմաբնակարան շենքերի գազոնային հատվածներում կառուցվելու են նոր հանգստի գոտիներ, բարեկարգվելու են հարակից տարածքները , բակերն ու ճանապարհները, նորոգվելու և հիմնվելու են խաղադաշտեր, մարզահրապարակներ ,նորոգվելու են նաև բազմաբնակարան բնակելի շենքերի տանիքներն ու նկուղային , կիսանկուղային հարկերը, վերելակները:

Հիմնանորոգվելու են նախադպրոցական ուսումնական հաստատությունները, կառուցելվելու է նոր մարզամշակութային համալիր, կառուցվելու են ավտոկայանատեղիներ, հիմնանորոգվելու են գյուղական բնակավայրերում հանդիսություների սրահները, բարեկարգվելու և վերականգնվելու են հայելային պատկերներն ու հենապատերը, տեղադրվելու են ճաղավանդակներ, հիմնանորոգվելու և ցանկապատվելու է ճոպանուղին, հարակից տարածքներում կառուցելվելու են նոր դիտահրապարակներ: Անհրաժեշտություն է առաջացել համայնքում կառուցելու ապաստարաններ, ապահովվելու ենք նաև գյուղական բնակավայրերի խմելու ջրի մատակարարումը՝ բարձրացնելով ջրամատակարարման որակը, վերանորոգելով խմելու ջրագծերը, հիմնելով և նորոգելով գյուղերի ոռոգման ցանցը: Բարեկարգվելու և ասֆալտապատվելու են բնակավայրերի գյուղամիջյան ճանապարհները, հիմնանորոգվելու են գյուղերի հասարակական և վարչական շենքերը, գերեզմանատները լուսավորվելու, ցանկապատվելու են, բարեկարգվելու են նաև գերեզման տանող ճանապարհներն ու աստիճանավանդակները:

Հասարակական տրանսպորտի հասանելիության ապահովում բոլոր բնակավայրերում և բոլոր ուղղություններով ։

Քաղաքային միջավայրի էկոլոգիական պայմանների և քաղաքի արտաքին տեսքի բարելավում՝ ծաղկապատ տարածքների, կանաչ գոտիների ընդլայնմանն ուղղված աշխատանքներ և հանգստի գոտիների սանիտարական մաքրման ծառայությունների իրականացնելու միջոցով։

Բնակիչների անվտանգ տեղաշարժը ապահովելու և հիվանդությունների տարածումը կանխարգելելու նպատակով թափառող կենդանիների վնասազերծում։

Աղբահանության և սանիտարական մաքրման ծառայությունների մատուցման ապահովում համայնքի բոլոր բնակավայրերում , կոմունալ ծառայության ավտոպարկը բազմաֆունկցիոնալ մեքենաներով համալրում, աղբահանության վարձավճարների էլեկտրոնային գանձման համակարգի ներդնում։

***9) Պետության պաշտպանության իարականացման աջակցում, աղետների ռիսկերի նվազեցման և արտակարգ իրավիճակներում բնակչության պաշտպանության ու քաղաքացիական պաշտպանության միջոցառումների կազմակերպում և իրականացում․***

Քաղաքացիական պաշտպանության արդյունավետության բարձրացում և բնակչության լիարժեք պատսպարման ապահովում՝ հնարավորինս անվտանգ դարձնելով Ջերմուկ համայնքի բնակավայրերն իրար կապող ճանապարհները, արդիականացնելով քաղաքացիական պաշտպանության ինժեներական, վթարավերականգնողական ծառայությունները, կառուցելով նոր ապաստարաններ, նորոգելով բազմաբնակարան շենքերի նկուղները, արդիականացնելով և վերազինելով քաղաքացիական պաշտպանության ծառայությունները, ձեռք բերել անհրաժեշտ տեխնիկաներ և սարքավոումներ։

Համայնքի բնակչության անվտանգության ապահովում, սահմանային միջադեպերին արձագանքում՝ արագ արձագանքման խմբեր ստեղծելու, Հայաստանի Հանրապետության Զինված ուժերին՝ համայնքի սահմանամերձ գոտիներում պաշտպանությանն ուղղված ենթակառուցվածքների ստեղծման աշխատանքներում աջակցելու, սահմանների կահավորման ու ճանապարհների կառուցման գործում Հայաստանի Հանրապետության սահմանապահ զորքերի հետ համագործակցելու, Ջերմուկ համայնքի ելքերում և մուտքերում տեսահսկման համակարգեր տեղադրելու միջոցով։

Ապահովել աղետների ռիսկերի արդյունավետ կառավարումը, համագործակցելով հանքարդյունաբերական և ընդերք օոգտագործող կազմակերպությունների հետ ՝ ուսումնասիրել կոնսերվացված և գործող պոչամբարների ու ապարային թափոնակույտերի տեխնիկական վիճակները, իրականացնել գետերի և սելավատարների մաքրման աշխատանքներ, ամրացնել և վերականգնել Ջերմուկ համայնքի սողանքային գոտիները, ստեղծել տեղեկատվական բազա և իրականացնել կանխարգելիչ միջոցառումներ, բնական աղետների դեպքում ՝աջակցել Վայոց ձոր մարզի փրկարարական վարչությանը՝ որոնողափրկարարական աշխատանքներ կազմակերպելու գործում։

***10) Գործարար միջավայրի բարելավումը և ձեռնարկատիրության խթանումը․***

Գործարար միջավայր բարելավում և ձեռնարկատիրության խթանում՝ գործարարների համար վստահելի ներդրումային միջավայր ստեղծելու միջոցով։

***11) Համայնքում բնակարանային շինարարության խթանումը․***

Բնակարանային շինարարության խթանում՝ համայնքում համագործակցելով կառուցապատողների հետ։

***12) Համայնքում շրջակա միջավայրի պահպանությունը, ներառյալ համայնքում էկոլոգիական կրթության և դաստիարակության խթանումը․***

Շրջակա միջավայրի պահպանության ապահովում՝ անտառների և կանաչապատ տարածքների պահպանության, նոր կանաչապատ տարածքների ստեղծման միջոցով։

***13) Բարեգործության խթանումը համայնքում մշակութային, կրթական, գիտական, առողջապահական, մարզական, սոցիալական և այլ հաստատությունների հիմնադրման, ֆինանսավորման, ինչպես նաև դրանց ֆինանսական անկախության ապահովման նպատակով․***

Բարեգործության խթանում՝ համագործակցելով բարերարների հետ, ստեղծելով գործընկերային հարաբերություններ, փորձի փոխանակման ապահովում աշխարհի տարբեր երկրներում քույր քաղաքների հետ, ինչպես նաև կապ հաստատելով և ներգրավելով արտերկրում բնակվող մեր համաքաղաքացիներին՝ ջերմուկցիներին։

**2․ Ծախսային գործոնները, որոնք կանխատեսվող ժամանակահատվածում կազդեն համայնքում իրականացվելիք ծախսերի վրա հետևյալն են՝**

1. Աշխատավարձի բարձրացում` ինչպես նվազագույն աշխատավարձի, այնպես էլ սահմանված կարգով տարբեր ոլորտների մասնագետների, օրինակ նախադպրոցական և արտադպրոցական ուսումնական հաստատությունների մանկավարժական կազմի և այլն,
2. Հայաստանի Հանրապետության կառավարության 2006 թվականի նոյեմբերի 16-ի N 1708-Ն որոշմամբ հաստատված N 2 հավելվածի 24-րդ կետով սահմանված՝ պետական բյուջեից համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի ծրագրի ընդհանուր արժեքի չափաբաժնի փոփոխությունները,
3. Պատերազմի վտանգը և դրա հետևանքները, թեպետ Ջերմուկ խոշորացված համայնքը չի համարվում սահմանամերձ , սակայն սահմանակից է Ադրբեջանի Հանրապետությանը,
4. Հնարավոր համավարակների սրացումը /նոր ի հայտ գալը/ և դրանով պայմանավորված սահմանափակումների կիրառումը և խստացումը, դրանով սոցիալական վիճակի վատթարացմամբ պայմանավորված և այն մեղմելու նպատակով նոր ծախսերի առաջացում,
5. Արտակարգ իրավիճակով կամ որևէ բնական երևույթով պայմանավորված նոր՝ չնախատեսված ծախսերի անհրաժեշտություն, համայնքի պահուստային միջոցներից միջոցառումների իրականացում կամ պլանավորված եկամտի նվազում,
6. Տարբեր գործընթացներով պայմանավորված նախատեսված ծրագրերի շահառուների թվի կտրուկ ավելացում,
7. Բոլոր այն ներքին և արտաքին ծախսային գործոնները, որոնք կարող են ազդել պետական բյուջեից ստացվող դոտացիաների, սուբվենցիաների և այլ նպատակային հատկացումների վրա,
8. ՀՀ դրամի արժևորմամբ և արժեզրկմամբ պայմանավորված՝ տարածաշրջանում արտահանվող օգտակար հանածոների գների հնարավոր անկումը կամ նավթի և շինանյութերի գների կտրուկ աճը, գնաճը, աշխարհաքաղաքական իրավիճակով պայմանավորված պարենային և ոչ պարենային ապրանքների արտահանման կամ ներկրման սահմանափակումները, որոնք կարող են որևէ ազեդցություն ունենալ համայնքի սոցիալական և տնտեսական իրավիճակի վրա՝ դրանով պայմանավորված նաև կանխատեսվող ծախսերի վրա։

Եվ այլ ներքին և արտաքին գործոններ, որոնք ներկա պահին հնարավոր չէ կանխատեսել կամ որպես ռիսկ դիտարկել, որոնք, կարող են էական բացասական ազդեցություն թողնել համայնքի սոցիալ-տնտեսական իրավիճակի վրա՝ խոչընդոտելով կանխատեսվող ծախսերի կատարումը կամ նախատեսված ծրագրերի ու միջոցառումների իրականացումը։

3․ Համայնքի հնգամյա զարգացման և միջնաժամկետ ծախսային ծրագրերում որպես առաջնահերթություն և գերակայություն է սահմանվում ավելի անվտանգ, բարեկարգ, կանաչապատ, էկոլոգիապես մաքուր, նորոգված ենթակառուցվածքներով, տնտեսապես զարգացած, հոգևոր, մշակութային, զբոսաշրջային և սպորտային համայնք ունենալը: Առաջնահերթությունների թվում են նաև ավելի համակարգված աղբահանություն, կոմունալ ծառայությունների մատուցում, նախադպրոցական և արտադպրոցական կրթության ոլորտի արդիականացում , երեխաների հաճախումների աճ，համայնքային կյանքում՝ բամզատեսակ միջոցառումներում և ծրագրերում երիտասարդների ակտիվ մասնակցությունն և այլն:

Համայնքի զարգացման հիմնական գրավականը պետք է լինի տնտեսության դիվերսիֆիկացիան /բազմատեսակացում/, հանքային բուժիչ ջրի՝ ընդերքօգտագործողներից զատ, որը համարվում է մեր համայնքի բրենդը, այլ ոլորտների զարգացում՝ բարձր տեղեկատվական տեխնոլոգիաների կիրառում, ինտելեկտուալ ներուժի օգտագործմամբ՝ նոր ենթակառուցվածքների կառուցում և աշխատատեղերի ստեղծում， գյուղատնտեսության և զբոսաշրջության, էկոտուրի զարգացում:

4․ Համայնքում արտաքին ֆինանսական աջակցության չափերը և աղբյուրները կանխատեսելն այնքան իրատեսական չէ, քանի որ ներկա պահին չունենք ոչ ռեզիդետների /թե ֆիզիկական , և թե իրավաբանական/ պայմանավորվածություններ, կնքված պայմանագրեր ու համաձայնագրեր։

Համայնքում գործում են ընդերքօգտագործողներ, որոնք իրենց պայմանագրային պարտավորության համաձայն, իրականացնում են սոցիալական ծրագրեր, ինչպես նաև աջակցում են համայնքում բարեկարգման աշխատանքներին:

Համայնքն ակտիվ համագործակցում է ՀՀ կառավարության , ՀՀ Տարածքային զարգացման Հիմնադրամի,, , ,,էներգետիկայի հայկական գործակալություն Հիմնադրամի,, ՄԱԿ-ի և տեղական այլ կազմակերպությունների հետ՝ մասնակցելով դրամաշնորհային ծրագրերին։ Ֆինանսական աջակցությունների շնորհիվ և ՄԱԿ-ի զարգացման ծրագրերով պայմանավորված ՝ համայնքում բարեկարգվում են միջպետական նշանակության ճանապարհներ, քայլարշավային արահետները և մարզահրապարակները, տեղադրվում են արձաններ՝ Ջերմուկ քաղաքի խորհրդանիշ ,,եղնիկի,, արձանը, կառուցվում են արևային կայաններ՝ արևային էներգիայի կիրառմանն ուղղված ծրագրեր, ճեմուղիներ և շուկաներ՝ տեղադրելով տաղավարներ , տեղեկատվական կենտրոններ , դիտահրապարակներ, զբոսաշրջության խթանման համար՝ նոր ենթակառույցներ , իրականացվում են գյուղատնտեսության, կրթության և սոցիալական բնույթի այլ ծրագրեր։

Համայնքում գործող տնտեսվարողների կողմից կառուցվում և հիմնանորոգվում են առողջարաններ, առևտրի կենտրոններ, հանքային ջրի շշալցման նոր գործարան: Վերջիններիս կադաստարային արժեքների փոփոխություններով պայմանավորված՝ կվերահաշվարկվեն նրանց գործունեության և սեփականության իրավունքի վկայականով ամրագրված անշարժ գույքի նկատմամբ հաշվեգրված հարկերն ու տուրքերը, և հետագա տարիների համար համայնքի միջնաժամկետ ծախսերի ծրագրերում կնկատվի հարկային եկամուտների աճ: Համայնքի գերակա ոլորտը համարվում է զբոսաշրջությունը։

**Համայնքապետարանի ֆինանսատնտեսագիտական,եկամուտների հաշվառման և հավաքագրման բաժնի պետ՝ Արմինե Ղազարյան**

**ՈՐՈՇՈՒՄ N**

**ՀՈՒԼԻՍ 2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՅՈՑ ՁՈՐ ՄԱՐԶԻ ՋԵՐՄՈՒԿ ՀԱՄԱՅՆՔԻ 2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 27.1-ին հոդվածով և հաշվի առնելով Ջերմուկ համայնքի ղեկավարի առաջարկությունը, **Ջերմուկ համայնքի ավագանին որոշում  է.**

Հաստատել Հայաստանի Հանրապետության Վայոց ձոր մարզի Ջերմուկ համայնքի 2026-2028 թվականների միջնաժամկետ ծախսերի ծրագիրը, համաձայն հավելվածի։